**מירי מסיקה** (נולדה ב-3 במאי 1978) היא זמרת ושחקנית ישראלית. זוכת פרס זמרת השנה, תגלית השנה ושיר השנה לשנת 2005 עם שירה "לשם". סינגל הבכורה שלה, "טיפה טיפה", יצא ב-2004 ומאז הוציאה שבעה אלבומים, ארבעה מהם הגיעו למעמד של אלבום פלטינה וזהב.

ביוגרפיה
--------

מסיקה נולדה וגדלה בעיר הרצליה למשפחה ממוצא תוניסאי ועיראקי כבת זקונים ולה שתי אחיות גדולות. בילדותה החלה ללמוד מוזיקה וניגנה בגיטרה ובחלילית בקונסרבטוריון העירוני. בנעוריה למדה בתיכון "היובל" במגמת מוזיקה ותיאטרון. בשירותה הצבאי הייתה סמלת מבצעים בחיל הרגלים.

### תחילת דרכה המוזיקלית

בשנת 1998, לאחר סיום שירותה הצבאי, החלה מסיקה ללמוד בבית הספר למוזיקה רימון, שבו פגשה את מפיקה ובעלה לעתיד אורי זך. במקביל ללימודיה ברימון, נבחרה מסיקה באותה שנה להשתתף במופע "פעמוני היובל", חגיגות שנת היובל לישראל, בבימויו של צדי צרפתי ובניהולו המוזיקלי של רוני וייס. לאחר סיבוב הופעות ברחבי אירופה, היא שבה להשלמת לימודיה ושרה בהרכבים שונים, ביניהם בהרכב בו פגשה את אורי זך ואת שמוליק נויפלד, מנחה הקורס. במסגרת לימודיה השתתפה בתחרות ה"שירימון", בה ביצעה את שירו של דוד ד'אור "מישהו קיים" ("אמא של גיא"), בעיבודו של אורי זך וזכתה בו במקום הראשון. ברימון הכירה יוצרים וזמרים רבים, ביניהם את קרן פלס, שהייתה לחברתה ולאחת הכותבות והמלחינות העיקריות עבורה. לאחר סיום לימודיה ברימון, העלתה מסיקה באופן עצמאי מופע המורכב ברובו משיריה של קרן פלס. המופע, אותו הפיק ועיבד אורי זך, כלל בין היתר את השירים "נובמבר" ו"לשם", אשר בוצעו לראשונה על במה. המפגש הראשוני עם הקהל היה מוצלח ומיד לאחר המופע הוצע לה חוזה הקלטות בחברת התקליטים "הד ארצי", במסגרת הלייבל "עננה".

לאחר שסיימה את לימודיה בבית הספר "רימון" בשנת 2002, החלה מסיקה ללמוד משחק בבית הספר לאמנויות הבמה של סופי מוסקוביץ'. במהלך לימודיה שיחקה ושרה במחזות שונים בתיאטרון, ביניהם "ליל האיגואנה" ו"חתונת הדמים", בתפקידים הראשיים.

במקביל ללימודי המשחק, השתתפה מסיקה כסולנית בערבי שירה שונים, כגון ערבי מחווה ליוצרים כמו חיים נחמן ביאליק, נתן יונתן, נורית זרחי ואיציק מאנגר. כמו כן, חברו מסיקה וזך לפסנתרן והמעבד גיל פלדמן ולזמרת והפזמונאית צרויה להב, וביחד העלו ערב משיריה של להב, שהועלה במסגרת פסטיבל הפסנתר בתל אביב.

### קריירה כזמרת וכשחקנית

#### בעשור הראשון של המאה ה-21

מסיקה בהופעת חגיגות ה-100 לעיר תל אביב, 2009
בשנת 2004 זכתה מסיקה לפרסום ראשון, כאשר החלה להקליט את אלבומה הראשון, מירי מסיקה, בעיבודם והפקתם של אורי זך (בעלה) ושמוליק נויפלד, בהוצאת "עננה" (הד ארצי). הסינגל הראשון מהאלבום, "טיפה טיפה", יצא בנובמבר 2004, ואחריו יצאו הסינגלים "נובמבר" ו"לשם" שזכו להשמעות רבות ברדיו והובילו במצעדים.

באפריל 2005 יצא אלבום הבכורה המלא, מירי מסיקה. לאחר צאת האלבום יצאו גם הסינגלים "באה אליכם" ו"אף אחת", שזכו אף הם להצלחה רבה. במצעד הפזמונים השנתי ה'תשס"ה של גלגלצ זכתה מסיקה בתואר "זמרת השנה" ו"תגלית השנה", והשיר "לשם" נבחר ל"שיר השנה". ברשת ג' זכתה גם בתואר תגלית השנה. האלבום הגיע למעמד פלטינה כפולה, ומעל ל-80,000 עותקים נמכרו ממנו עד היום. באותה שנה השתתפה מסיקה בהפקה המחודשת של "תיאטרון הבימה" למחזמר "שלמה המלך ושלמי הסנדלר", בתפקיד נופרית, פילגשו של שלמה המלך. המחזמר זכה לשבחים רבים ולהצלחה רבה וכמו כן בפרס "מחזמר השנה" לשנת 2005 ב"טקס פרס התיאטרון הישראלי".

בשנת 2006 זכתה מסיקה בתואר "זמרת השנה" גם בטקס פרסי עמ"י של ערוץ 24 (ערוץ המוזיקה). באותה שנה שרה בדואט עם להקת טיפקס את השיר "כלוב של זהב", אשר הופיע באלבומם "רדיו/מוזיקה/עברית".

בנובמבר 2006 יצא לקולנוע סרט הדרמה "שלוש אמהות", שבו שיחקה מסיקה לצד יורם חטב ויחזקאל לזרוב. בסרט שרה שלושה שירים חדשים, בהם "ברכת המלך" ו"איך היינו", שאותם הלחין והפיק מוזיקלית שמוליק נויפלד, וחידשה את השירים "ביקשתי אש" של אילנה רובינא ו"דבר אלי בפרחים" של גאולה גיל. באותה שנה ביצעה מסיקה בסרט "אביבה אהובתי" את שיר הנושא, "האביב שלי יגיע", שכתב במאי הסרט שמי זרחין והלחין יונתן בר גיורא.

בפברואר 2007 יצא אלבומה השני של מסיקה, שלום לאמונות, שהופק אף הוא על ידי אורי זך. מספר עותקים של האלבום הופצו במהדורה מיוחדת, שכללה דיסק בונוס ובו פסקול הסרט "שלוש אמהות" אותו הלחין והפיק שמוליק נויפלד בביצועה. תוך חודש הגיע האלבום למעמד אלבום זהב וכבר במאי 2008 למעמד פלטינה לאחר שנמכרו ממנו למעלה מ-40,000 עותקים. מהאלבום יצאו לאור כסינגלים השירים "שלום לאמונות", "ממי", "עכשיו אתה חוזר בחזרה", "אם זאת האהבה שלך", "שירה" ו"הוא". בכתיבת השירים השתתפו בין היתר קרן פלס, איה כורם, איתי פרל ואריק ברמן חבריה לבית הספר רימון. מסיקה זכתה בתואר "זמרת השנה" במצעדים שנתיים רבים, בהם של "גלגלצ", "רשת ג'", "רדיו תל אביב", "רדיו דרום" ו"רדיו אמצע הדרך". השיר "עכשיו אתה חוזר בחזרה" זכה בתואר "שיר השנה" ברשת ג'. כמו כן, שנה לאחר מכן, זכתה בתואר "זמרת השנה" בטקס פרסי עמ"י של ערוץ 24. במהלך אותה שנה שיחקה גם בסרט הקולנוע "הדיבוק בחיפה" של הבמאי עמוס גיתאי, ובסרט "חסר מנוחה" של הבמאי עמוס קולק, ובמקביל השתתפה בפסטיגל על הזמן עם השיר "סודות".

במרץ 2008 הוציאה מסיקה את הסינגל "ככה זה (לאהוב אותך)", גרסת כיסוי לשירו של ברי סחרוף שהקליטה עבור האלבום "עבודה עברית - מחווה לשישים שנות יצירה מקורית". הסינגל הפך לאחד השירים המצליחים והמושמעים ביותר מהפרויקט. בספטמבר 2008 יצא הסינגל "ערב חג", דואט של מסיקה עם אריק ברמן שנכתב והולחן על ידו. באותו חודש יצא אלבומו השני של עפר בשן ובו דואט עם מסיקה בשם "האור יזרח גם בנפרד". בסוף אותה השנה, שיחקה מסיקה במחזמר "יוסף וכתונת הפסים המשגעת" בהפקת תיאטרון הבימה, בתפקיד המספרת.

בשנת 2009 החלה מסיקה לשחק ולשיר בסדרת הטלוויזיה "מעורב ירושלמי" המשודרת בערוץ 2. במסגרת תפקידה בסדרה שרה מסיקה בין השאר שני פיוטים עתיקים שנכתבו על ידי רבי אהרון פרץ, רב ומשורר שחי בג'רבה שבתוניסיה במאה ה-18, ושהולחנו בידי יונתן בר גיורא, מלחין הסדרה.

ביום העצמאות ה-61 של מדינת ישראל בשנת 2009 השתתפה בטקס הדלקת המשואות בהר הרצל במהלכו שרה את שירה "שיר תקווה".

באוקטובר 2009 יצא סרט בערוץ הוט בידור ישראלי העוקב אחרי היצירה המשותפת של מסיקה עם חברתה קרן פלס ואחרי תהליך יצירת האלבום השלישי של מסיקה ובפרט השיר "על הכתף של תל אביב". הסרט מציג את תהליך ההקלטה של האלבום ושל השיר מהפעם הראשונה שומעת מסיקה את השיר ועד לפעם הראשונה בו היא שרה את השיר בהופעה.

#### בעשור השני של המאה ה-21

בפברואר 2010 יצא לחנויות אלבומה השלישי של מסיקה, חדשות טובות, בעיבודו של אורי זך. מן האלבום יצאו כסינגלים השירים "חדשות טובות", "פנינים בנהרות" "יום ראשון" ו"מה עשית". בין כותבי השירים באלבום היו קרן פלס, אריק ברמן, שי להב, עפר בשן, יוני בלוך ואיה כורם.

בדצמבר 2010 הצטרפה לפאנל השופטים בעונה התשיעית של תוכנית המציאות "כוכב נולד".

בינואר 2011 יצא אלבום הופעה של מסיקה בשם "הופעה אקוסטית בזאפה", המתעדת את הופעתה במועדון "זאפה". האלבום הורכב מתקליטור ומ-DVD של שירי ההופעה. באותה שנה נבחרה לדגמן עבור מותג האיפור "MALU WILZ" מבית ג'רנטיק.

ביוני 2011 יצא הסינגל "מלך", שכתבה והלחינה מרב סמן טוב, מתוך אלבומה הרביעי המיועד של מסיקה. מסיקה זכתה בתואר "זמרת השנה" במצעד הפזמונים השנתי של רשת ג' לשנת תשע"א, אף על פי שבעת פרסום המצעד היה זה הסינגל היחיד שהוציאה. באוגוסט 2011 הוציאה סינגל נוסף, "ואולי" שכתב גיא בוקאטי והלחין דודו טסה. שני השירים נכללו באלבומה של מסיקה מלך, שיצא בינואר 2012. לאחר יציאת האלבום התפרסמו גם הסינגלים "אני לא שם" ו"יריות באוויר", שגם אותם כתבה מרב סמן טוב, וכן הסינגל "אישה חרסינה", שכתב נועם חורב והלחינו יהל דורון וגיא מנטש.

בחנוכה 2011 השתתפה בפסטיגל, שבו שרה במסגרת תחרותית את השיר "עולם חדש", וכן את שירה של עפרה חזה "אם ננעלו".

בינואר 2012 דגמנה כפרזנטורית לחברת ML (מתאים לי), הצטלמה לפרסומת, ובמסגרת זו הקליטה מחדש את השיר "טיפה טיפה" מתוך האלבום הראשון.

ב-10 ביוני 2012 יצא הסינגל "קולות הלב", דואט של מסיקה עם הזמר גלעד שגב. השיר זכה להשמעות רבות ברדיו, ודורג בראש מצעדי הפזמונים. במצעדי הפזמונים השנתיים של גלגלצ ושל רשת ג' לשנת תשע"ב זכתה מסיקה פעם נוספת בתואר "זמרת השנה".

ב-14 ביולי 2012 הופיעה מסיקה לראשונה בתיאטרון קיסריה כחלק מסיבוב ההופעות שלה לרגל אלבומה הרביעי. במופע זה אירחה את גלעד שגב ויחד הם שרו את שירם המשותף, "קולות הלב". במהלך המופע שרה מסיקה שירים מארבעת אלבומיה וכן שירים של זמרים אחרים כמו אום כולתום, ברי סחרוף, אדית פיאף ומאיר בנאי.

בשנת 2013 הופיעה מסיקה במשדר מיוחד של הטלוויזיה הממלכתית בסין לרגל ראש השנה הסיני, במופע שרה בעברית ובערבית את השיר "ברכת המלך", ואחר כך את השיר הסיני "אווזי פרא" יחד עם הזמר הסיני חו סי-לנג. ב־26 בפברואר 2013 הוציאה מסיקה את הסינגל ״למה למה ככה״, שכתבו דודו טסה ואלי אליהו והלחין טסה.

ב-6 במרץ 2013 הוקדש למסיקה פרק בעונה השביעית של דוקוסלב. בפרק התארחו בעלה אורי זך, אביה משה מסיקה, חברתה הזמרת-יוצרת קרן פלס, חברה וקולגה שני כהן, חבר ושותף למשחק ודוגמנות עמוס תמם ועוד.

ב-7 במרץ 2013 השתתפה בחלק האמנותי בגמר קדם אירוויזיון 2013, כאשר ביצעה את השיר "מישהו" ששרה במקור יהודית רביץ.

ב-11 במאי 2013 במהלך הופעה, קיבלה מסיקה שני אלבומי זהב, על מכירות של למעלה מ-20,000 עותקים, בעבור האלבומים חדשות טובות ומלך.

ב-10 ביוני 2013 הוציאה מסיקה את "תודה לחיים" של הזמרת מרסדס סוסה, סינגל חדש של מסיקה בביצוע חי מתוך המופע המחווה שלה לזמרות הגדולות בעולם.

ב-17 במרץ 2014 הוציאה מסיקה סינגל ראשון לקראת אלבומה החמישי, "עזור לי". בשיר השתתף אביה של מסיקה, משה מסיקה. ב-12 במאי 2014 הוציאה סינגל שני מתוך אלבומה החמישי, "דמעות". אלבומה החמישי סימנים על החול, יצא ב-3 ביולי 2014. ב-12 באוגוסט 2014, לאחר צאת האלבום, יצא סינגל שלישי מתוכו בהקדשה לבעלה אורי זך שעיבד והפיק את האלבום, "שתדע". ב-9 בספטמבר 2014 יצא סינגל רביעי, "סוף טוב". ב-8 בדצמבר 2014 יצא סינגל חמישי "סימנים על החול".

בחנוכה 2014 השתתפה במחזמר "פנטזיה אלף לילה ולילה" שם גילמה את שחרזאדה, לצד אבי קושניר וחנה לסלאו.

ב-2015 בטקס גאלה של "The Times of Israel" שנערך בניו יורק, במעמד נשיא המדינה לשעבר שמעון פרס, זכתה מסיקה בפרס הזמרת הישראלית המצליחה בעולם.

בקיץ 2015 יצאה לסיבוב הופעות לחגיגות העשור לאלבומה הראשון מירי מסיקה. בנוסף, הוציאה מחדש את השיר "לשם", מאלבומה הראשון, אשר הוקלט באחת ההופעות בגרסה מיוחדת למופעי העשור. ב-28 בדצמבר 2015 הוציאה את השיר "בודדה" ביחד עם ארקדי דוכין. ב-31 בדצמבר יצא קליפ לשיר.

ביום העצמאות ה-68 של ישראל בשנת 2016, השתתפה בטקס הדלקת המשואות בהר הרצל במהלכו שרה יחד עם רמי דנון את שירו של הזמר דקלון, "חסידה צחורה". החל מספטמבר 2016 שיחקה מסיקה במחזמר "עלובי החיים" בתיאטרון הבימה, את דמותה של פנטין. ב-12 בדצמבר באותה השנה הוציאה מסיקה סינגל ראשון, "תשים תשים", מתוך אלבומה השישי.

החל מדצמבר 2016 עד 2017 השתתפה כמנטורית בעונתה הרביעית של תוכנית המציאות "The Voice ישראל".

ב-21 בפברואר 2017 הוציאה מסיקה את הסינגל שני, "אלוהי הדברים הקטנים", מתוך אלבומה השישי. ב-5 ביוני, הוציאה סינגל שלישי, "חייאתי". ב-22 ביוני, יצא אלבומה השישי, אלוהי הדברים הקטנים. ב-24 ביוני השיקה את אלבומה החדש במופע שהתקיים בתיאטרון קיסריה, בו גם אירחה את יהודה פוליקר. ב-20 באוגוסט 2017 לאחר יציאת האלבום הוציאה סינגל רביעי, "זהרה". ב-21 בנובמבר 2017 הוציאה סינגל חמישי מתוך האלבום "לב מול לב".

ב-31 בינואר 2018 הופיעה לצד דוד ד'אור ועמיר בניון מטה האומות המאוחדות בניו יורק לפני שגרירי אומות העולם, לציון יום השואה הבינלאומי. בהופעתם הם שרו שיר משותף שבוצע בשלוש שפות שונות: עברית, ערבית ואנגלית.

ביום העצמאות ה-70 של ישראל בשנת 2018, השתתפה בטקס הענקת אות מצטיין הנשיא, במהלכו שרה את השיר ״עוד לא תמו כל פלאייך״. במאי 2018 הקליטה מסיקה גרסת כיסוי לשיר "בכרם תימן" של עפרה חזה, כחלק מהפרויקט קול הנשמה: שרים עפרה חזה. ב-26 במאי 2018 הופיעה לצד נסרין קדרי ודיקלה במופע הפתיחה של פסטיבל ישראל בבריכת הסולטן בירושלים.

ביולי 2018 החלה להשתתף בתוכנית ריאליטי חדשה "אביב או אייל" בקשת 12 בתפקיד השופטת הבוררת לצידם של שני השופטים הראשיים אייל גולן ואביב גפן.

ב-22 באוקטובר 2018, הוציאה את הסינגל "מפחד עלייך" בשיתוף פעולה עם הראפר איזי. השיר הפך ללהיט כאשר כבש את פסגת המצעד של מדיה פורסט למשך שלושה שבועות. ב-9 בפברואר 2019 הוציאה את הסינגל "אוקיינוס".

ב-2019 החלה לשחק בסדרה "זה לא הגיל" בקשת 12. ב-10 באוגוסט 2019, לרגל ט' באב, שודר בקשת 12 סרט דוקומנטרי "גשר על מים סוערים" המלווה את מסיקה במסע אישי של מפגשים עם דמויות מרכזיות מהקצוות של החברה הישראלית.

ב-3 בנובמבר 2019 הוציאה את הסינגל "כמה כמה".

#### בעשור השלישי של המאה ה-21

בינואר 2020, התארחה כשופטת אורחת בהכוכב הבא לאירוויזיון. ב-5 במרץ, הוציאה את הסינגל "חוה".

בשנת 2020 הצטרפה לצוות המורים של העונה הרביעית של בית ספר למוסיקה לצידם של משה פרץ, הראל סקעת ונועה קירל.

ב-24 ביוני 2020, התארחה בסינגל "משה" של הזמרת נרקיס.

ב-17 בספטמבר 2020, הוציאה את הדואט "יש לך אותך" ביחד עם מיקה משה, מתוך משדר "לתת". ב-17 בנובמבר 2020, הוציאה את הסינגל ״אמא״, מתוך הפורייקט ״המחברת של אליה״ של היוצר אליה רוסיליו.

בסוף 2020 יצא האלבום "שרים תפילילה", שהוא גרסה מולחנת ומושרת לספר הילדים המצליח "תפילילה". מסיקה ביצעה באלבום את "לילה טוב לשמש" (לחן - גיא מרוז), "תפילילה, עכשיו זה הזמן" שהלחינה בתה תמר בהיותה בת 9, שרה עם בן ארצי את השיר "לאנשים שבלב" שהלחין ארצי, והשתתפה בביצוע שיר הנושא "זמן תפילילה". האלבום יצא בהליקון בהפקתו המוזיקלית של יונתן בר גיורא וזכה למעל חצי מיליון האזנות בשנת 2021.

ב-5 בינואר 2021, הוציאה את אלבומה השביעי אוקיינוס, באותו יום יצא הסינגל "מרק צח", ביחד עם מארק אליהו. ב-17 במרץ 2021, יצא הסינגל "קרקע יציבה".

ב-31 במאי 2021, הוציאה את הדואט "תן בי אור" ביחד עם אלמוג טבקה. החל מיולי 2021 משחקת מסיקה במחזמר "עוד חוזר הניגון״ בתיאטרון הבימה ושופטת בתוכנית המציאות אקס פקטור ישראל, לבחירת הנציג של ישראל לאירוויזיון 2022, לצד אביב גפן, רן דנקר, נטע ברזילי ומרגלית צנעני. במסגרת זו, משמשת מסיקה כמנטורית של "נבחרת הבוגרים והלהקות" של התכנית, יחד עם מרגלית צנעני.

באותו החודש הוציאה יחד עם רן דנקר גרסה מחודשת לכבוד ט"ו באב של שירה "אף אחת".

ב-5 באוקטובר 2021, העלתה מופע לנשים בלבד בבריכת הסולטן, בהם אירחה את אתי אנקרי, קרן פלס, דיקלה ודין דין אביב. ב-21 באוקטובר 2021, הוציאה את הסינגל "שורפים את היום".

ב-24 בינואר 2022, הוציאה את הדואט "ממרחק נשימה" ביחד עם עברי לידר.

ב-14 באוגוסט 2022, השתתפה מסיקה בפרויקט שקופים 2 של חברתה קרן פלס, וביצעה את השיר "מרחק הזמן".

ב-6 באוקטובר של אותה שנה, עלה בלונדון המחזמר "ביקור התזמורת" בהפקה האירופית בבימויו של מייקל לונגהרסט ובכיכובם של מסיקה ואלון אבוטבול אשר זכו לשבחים רבים. על תפקיד זה קיבלה מועמדות לפרס לורנס אוליבייה לשחקנית הטובה ביותר במחזמר.

ב-14 במרץ 2023, הוציאה את הסינגל "נשארנו ביחד". ב-23 במאי של אותה שנה, הוציאה את הסינגל "אחת בלילה". ב-20 באוגוסט הוציאה לאור את הסינגל "אבל אהבה" יחד עם אלון עדר, אותו כתב אסי דיין. מסיקה ואדר הלחינו את השיר והוא הסינגל השני מתוך אלבום קונספט חדש המורכב כולו מטקסטים ומכתבים של דיין. ב-7 בנובמבר, במהלך מלחמת חרבות ברזל, מסיקה ביצעה והוציאה לאור שיר שנכתב על ידי מעיין אדם על אחותה, מפל אדם, שנרצחה על ידי מחבלי החמאס במסיבת הטבע ליד רעים, בשם "מפל". השיר הגיע למקום ה-62 במצעד ה"היטליסט". ב-12 בדצמבר הוציאה גרסה מחודשת לשירה "שתי גדות", כדואט יחד עם קרן פלס. 

ב-29 בפברואר 2024 הוציאה את הסינגל "רעש זכוכיות". הסינגל הגיע למקום הרביעי במצעד הסינגלים הישראלי של מדיה פורסט.

פעילות ציבורית
--------------

ב-6 בנובמבר 2023, במהלך מלחמת חרבות ברזל, כ-100 שחקנים מהבימה התכנסו בתיאטרון הלאומי בישראל לשאת תפילה לשחרור בני הערובה הישראלים. מסיקה הנחתה את האירוע לצד טל מוסרי.

חיים אישיים
-----------

ב-2005 מסיקה נישאה למפיק ולמעבד המוזיקלי אורי זך, ולהם שתי בנות.

מסיקה היא חברתה הקרובה של הזמרת קרן פלס, אותה הכירה בזמן לימודיה ברימון ומאז שיתפה איתה פעולה מספר פעמים.

מסיקה מתגוררת בקריית אונו.

דיסקוגרפיה
----------

### אלבומי אולפן

* 2005: מירי מסיקה
* 2007: שלום לאמונות
* 2010: חדשות טובות
* 2012: מלך
* 2014: סימנים על החול
* 2017: אלוהי הדברים הקטנים
* 2021: אוקיינוס

### אלבומי לייב

* 2011: הופעה אקוסטית בזאפה

פרסים ותארים
------------

* "זמרת השנה" - מצעד הפזמונים העברי השנתי של אתר mako והתחנות האזוריות (2012)
* "זמרת השנה" - מצעד הפזמונים העברי השנתי של גלגלצ (2012)
* "זמרת השנה" - מצעד הפזמונים העברי השנתי של רשת ג' ואתר וואלה! (2012)
* "זמרת השנה" - מצעד הפזמונים העברי השנתי של רשת ג' (2011)
* "זמרת השנה" - "טקס פרסי עמ"י" של ערוץ 24 (2008)
* "זמרת השנה" - מצעד הפזמונים העברי השנתי של גלגלצ (2007)
* "זמרת השנה" - מצעד הפזמונים העברי השנתי של רשת ג' (2007)
* "זמרת השנה" - מצעד הפזמונים העברי השנתי של רדיו תל אביב (2007)
* "זמרת השנה" - מצעד הפזמונים העברי השנתי של רדיו אמצע הדרך (2007)
* "זמרת השנה" - "מצעד הפזמונים העברי השנתי" של רדיו דרום (2007)
* "שיר השנה" (עכשיו אתה חוזר בחזרה) לשנת 2007 - ב"מצעד הפזמונים העברי השנתי" של רשת ג'
* "זמרת השנה" - "טקס פרסי עמ"י" של ערוץ 24 (2006)
* "שיר השנה" (לשם) לשנת 2005 - ב"מצעד הפזמונים העברי השנתי" של גלגלצ
* "זמרת השנה" - מצעד הפזמונים העברי השנתי של גלגלצ (2005)
* "תגלית השנה" - מצעד הפזמונים השנתי של גלגלצ (2005)
* "תגלית השנה" - מצעד הפזמונים השנתי של רשת ג' (2005)

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **מירי מסיקה** |
| ויקישיתוף תמונות ומדיה בוויקישיתוף: **מירי מסיקה** |

* מירי מסיקה, ברשת החברתית פייסבוק
* מירי מסיקה, ברשת החברתית אינסטגרם
* מירי מסיקה, סרטונים בערוץ היוטיוב
* מירי מסיקה, במיזם "אישים" לתיעוד היצירה הישראלית
* מירי מסיקה, במסד הנתונים הקולנועיים IMDb (באנגלית)
* מירי מסיקה, באתר "אידיבי", מאגר הידע העברי לקולנוע ישראלי ועולמי
* מירי מסיקה, באתר AllMovie (באנגלית)
* מירי מסיקה, באתר שירונט
* מירי מסיקה, באתר אייטונס (באנגלית)
* מירי מסיקה, באתר ספוטיפיי
* מירי מסיקה, באתר AllMusic (באנגלית)
* מירי מסיקה, באתר MusicBrainz (באנגלית)
* מירי מסיקה, באתר דיזר
* מירי מסיקה, באתר Discogs (באנגלית)
* מירי מסיקה, באתר Songkick (באנגלית)
* מירי מסיקה, באתר Tab4u
* מירי מסיקה, באתר Genius
* מירי מסיקה, באתר סטריאו ומונו
* מירי מסיקה, דף שער בספרייה הלאומית
* מירי מסיקה, באתר בנדקמפ
* מירי מסיקה, באתר MOOMA (בארכיון האינטרנט)
* מירי מסיקה, בארכיון הבימה
* דודו כהן, זוכרים את נובמבר?, בבלוג "הפואטיקה של הפופ"
* כל הכתבות על מירי מסיקה באתר ynet מתוך זמן ynet ‏
* ערן סויסה, באה אליכם: חדשות טובות ממירי מסיקה, באתר nrg‏, 11 בנובמבר 2009
* עינב שיף‏, מרימה קרן, באתר וואלה!‏, 14 בפברואר 2010(הקישור אינו פעיל, 29.07.2018)
* יובל אברמוביץ', מסיקה מסקנות, באתר ישראל היום, 6 במאי 2011
* עינב שיף‏, מירי מסיקה על "כוכב נולד": "אמרתי שאעשה רק עונה אחת", באתר וואלה!‏, 20 ביולי 2011
* סער גמזו, עכבר העיר אונליין, מירי מסיקה: "מרגול היא אשה שהתבלבלה ולא פושעת", באתר הארץ, 7 בספטמבר 2011
* אסף נבו, ‏דיווה מגניבה, באתר ‏מאקו‏, 18 באוקטובר 2011
* מיקי לוין, מירי לא חסה: ריאיון עם מירי מסיקה, באתר nrg‏, 12 בפברואר 2012
* חגית רון רבינוביץ', חשופה, באתר ישראל היום, 25 במאי 2012
* אסף נבו, ‏"אני עדיין דיווה תובענית, אבל האמהות מנחיתה אותי לקרקע", באתר ‏מאקו‏, 12 ביולי 2012
* דינה חלוץ, קרן נתנזון-ויץ, מירי עירומה מול המצלמה: "גברים אוהבים מלאות ואני מאוד מחוזרת", באתר Xnet‏, 4 ביוני 2017
* ניקי גולדשטיין,"קארפול קריוקי" עם מירי מסיקה, ראיון באתר יוטיוב, יוני 2017
* לירון זייד, ‏"הרגשתי שאני עומדת במקום", באתר ‏מאקו‏, 1 ביולי 2017
* אסף נבו, "עם הפקה מדוייקת ומוטיבים אתניים "אלוהי הדברים הקטנים" עשוי להיות האלבום הכי טוב של מירי מסיקה", באתר ישראל היום, 29 ביוני 2017
* איתמר רונאל, ‏קווין מירי, באתר ‏מאקו‏, 4 ביולי 2018
* אנשים, ‏מירי מסיקה: "אייל גולן הוא בן אדם מאוד חזק, עם ציר פנימי. גם אביב", באתר ‏מאקו‏, 8 ביולי 2018 סרטונים
* אתר למנויים בלבד רז שכניק, שיר למירי, באתר "ידיעות אחרונות", 15 באפריל 2019
* ניר יהב‏, מירי מסיקה: "לקח לי 20 שנה לומר על עצמי שאני מוזיקאית", באתר וואלה!‏, 13 בינואר 2022
* פסקול הסרט "אביבה אהובתי"

הערות שוליים
------------

1. ↑  פסקול הסרט
2. ↑  עמי פרידמן, האזינו: ארקדי ומירי שמים סוף לזוגיות, באתר ynet, 28 בדצמבר 2015
3. ↑   בודדה, בביצוע מירי מסיקה וארקדי דוכין, וידאו קליפ של השיר באתר יוטיוב
4. ↑  צפו: "המנון ניצולי השואה" באו"ם, באתר ‏מאקו‏, 30 בינואר 2018
5. ↑  *קול הנשמה - שרים עפרה חזה* (באנגלית), נבדק ב-2019-01-11
6. ↑  שגיא בן נון‏, "בוכות את אותו הבכי": ראיון מיוחד עם מירי מסיקה, נסרין קדרי ודיקלה, באתר וואלה!‏, 21 במאי 2018
7. ↑  MiriMesikaOfficial, *מירי מסיקה - מפחד עלייך FT. E-Z - איזי*, נבדק ב-2018-12-10
8. ↑  מירי מסיקה ואלון אבוטבול זוכים לשבחים ב"ביקור התזמורת" בלונדון, באתר ynet, 7 באוקטובר 2022
9. ↑  וואלה! תרבות‏, מירי מסיקה ואלון עדר שרים אסי דיין: צפו ב"אבל אהבה", באתר וואלה!‏, 20 באוגוסט 2023
10. ↑  מערכת mako מוזיקה, ‏מירי מסיקה מבצעת לראשונה את השיר שכתבה מעיין אדם לאחותה מפל ז"ל, באתר ‏מאקו‏, 7 בנובמבר 2023
11. ↑  המצעד השבועי: מצעד השירים השבועי, להיטים ישראלים ולועזיים |, באתר היטליסט, ‏14 בנובמבר 2023
12. ↑  המצעד השבועי של מדיה פורסט, באתר מדיה פורסט, ‏3–9 במרץ 2024
13. ↑  גיל משעלי, ‏מול 241 מיטות ריקות: תפילת השחקנים למען החטופים, באתר ‏מאקו‏, 6 בנובמבר 2023
14. ↑  מיקי לוין, ‏הכי מרגש שיש: למה קרן פלס ומירי מסיקה לא הצליחו לעצור את הדמעות?, באתר מעריב אונליין, 9 באוקטובר 2022

| פרס עמ"י |
| --- |
| תגלית השנה | מאיה בוסקילה (פריצת השנה, 2005) • שירי מימון (זינוק השנה, 2006) • בית הבובות (תגלית השנה, 2006) • קרן פלס (2007) • רן דנקר ועילי בוטנר (2008) |
| זמר השנה | אהוד בנאי (2005) • עברי לידר (2006) • הראל סקעת (2007) • עידן יניב (2008) |
| זמרת השנה | מאיה בוסקילה (2005) • מירי מסיקה (2006) • נינט טייב (2007) • מירי מסיקה (2008) |
| הרכב השנה | הדג נחש (2005) • בית הבובות (2006) • סינרגיה (2007) • סינרגיה (2008) |
| אלבום השנה | ענה לי (2005) • מטרופולין (2006) • בעזרת הג'אם (2007) • פורטה (2008) |
| שיר השנה | "מי אוהב אותך יותר ממני" - ארקדי דוכין (2005) • "הוא" - איזבו ושוטי הנבואה (2006) • "ואת" - הראל סקעת (2007) • "זה ששומר עליי" - שרית חדד; "בואי נעזוב" - רן דנקר ועילי בוטנר (2008) |
| קליפ השנה | "שירת הסטיקר" - הדג נחש (2005) • "Perfect Cure" ‏- My Second Surprise‏ (2006) • "עם הזמן" - אביב גפן (2007) • "מכונת השירים הגדולה" - חמי רודנר (2008) |
| במאי השנה | ליאור מולכו (2005) • עמית עייני וקובי פלשמן (2006) • אסף בילט (2007) |
| תרומה מיוחדת למוזיקה העברית | שמוליק קראוס (2005) • אריק איינשטיין (2006) • שלמה ארצי (2008) |
| קטגוריות נוספות | **די.וי.די השנה**: משינה (2005) • "שבלול" - חבורת לול (2006) • **מלחין השנה**: ארקדי דוכין (2005) • **תמלילן השנה**: אהוד בנאי (2005) • **צלם הקליפים של השנה**: ניתאי נצר (2005) • **מופע השנה**: עברי לידר (2006) • **חביבי הקהל**: סינרגיה (2008) |

| מירי מסיקה |
| --- |
| אלבומי אולפן | מירי מסיקה • שלום לאמונות • חדשות טובות • מלך • סימנים על החול • אלוהי הדברים הקטנים • אוקיינוס |
| אלבומי הופעה | הופעה אקוסטית בזאפה • הופעות במפעל הפיס |
| חברות תקליטים | הד ארצי • הליקון • התו השמיני • עננה |

| מירי מסיקה – סינגלים |
| --- |
| מירי מסיקה | "טיפה טיפה" • "נובמבר" • "לשם" • "אף אחת" • "באה אליכם" • "שיר לשירה" • "תן לי סימן" |
| שלום לאמונות | "שלום לאמונות" • "ממי" • "עכשיו אתה חוזר בחזרה" • "אם זאת האהבה שלך" • "שירה" • "הוא" |
| חדשות טובות | "חדשות טובות" • "פנינים בנהרות" • "יום ראשון" • "מה עשית" • "אהובי" |
| מלך | "מלך" • "ואולי" • "אני לא שם" • "יריות באוויר" • "אישה חרסינה" |
| סימנים על החול | "עזור לי" • "דמעות" • "שתדע" • "סוף טוב" • "סימנים על החול" |
| אלוהי הדברים הקטנים | "תשים תשים" • "אלוהי הדברים הקטנים" • "חייאתי" • "זהרה" • "לב מול לב" |
| אוקיינוס | "בכרם תימן" • "מפחד עלייך" • "אוקיינוס" • "כמה כמה" • "חוה" • "משה" • "יש לך אותך" • "אמא" • "מרק צח" |
| סינגלים נוספים | "כלוב של זהב" • "האביב שלי יגיע" • "ברכת המלך" • "ככה זה (לאהוב אותך)" • "ערב חג" • "האור יזרח גם בנפרד" • "קולות הלב" • "למה למה ככה" • "תודה לחיים" • "בודדה" • "זוכרת את הים" • "קרקע יציבה" • "תן בי אור" • "שורפים ת'יום" • "ממרחק נשימה" • "מרחק הזמן" • "נשארנו ביחד" • "אחת בלילה" • "אבל אהבה" • "מפל" • "שתי גדות" |

| אקס פקטור ישראל |
| --- |
| שופטים | משה פרץ (עונות 1-3) • עברי לידר (עונות 1-3) • רמי פורטיס (עונות 1-2) • שירי מימון (עונות 1-3) • סאבלימינל (עונה 3) • עדן בן זקן (עונה 3 אורחת) • אביב גפן (עונה 4) • נטע ברזילי (עונה 4) • מרגלית צנעני (עונה 4) • רן דנקר (עונה 4) • מירי מסיקה (עונה 4) |
| מנחים | בר רפאלי (עונות 1-3) • לירון ויצמן (עונה 4) |
| עונות | 1 • 2 • 3 • 4 |
| זוכים | רוז פוסטאנס • דניאל יפה • עדן אלנה • מיכאל בן דוד |
| מתמודדים בולטים אחרים | 

|  |  |
| --- | --- |
| עונה 1 | עדן בן זקן • ענבל ביבי • כרקוקלי • מאיה לבני • דנה לב • גלית בורג • מאי ספדיה |
| עונה 2 | יוסי שטרית • ליבי הארט • שני חזן |
| עונה 3 | ים רפאלי • רויטל זלצמן |
| עונה 4 | ענבל ביבי • ספיר סבן • לינט • עדי כהן • לירון לב • קמא קמילה • מאיה סימנטוב • שימי תבורי • עידו בי וצוקי • מאור תיתון • Anna RF • בן אלטיט • שלווה ברטי |

 |

| The Voice ישראל |
| --- |
| מנחים | 

|  |  |
| --- | --- |
| כיום | מיכאל אלוני |
| בעבר | שלומית מלכה |

 |
| זוכים | קטלין רייטר • לינא מח'ול • אלקנה מרציאנו • ספיר סבן • עמית שאולי |
| מנטורים | 

|  |  |
| --- | --- |
| כיום | שלומי שבת • דורון מדלי • עברי לידר • נסרין קדרי • יובל דיין (בצמד עם שלומי) |
| בעבר | רמי קלינשטיין • יובל בנאי ושלומי ברכה • שרית חדד • מוש בן ארי • אביב גפן • מירי מסיקה • אברהם טל |

 |
| מתמודדים נוספים | רז שמואלי • צחי הלוי • ליאונל פרטיין • יובל דיין • גדי אלטמן • גיא ויהל • רועי אדרי • מיטל מיכאלי • סיון טלמור • מאור תיתון • אבבה דסה • אימרי זיו • עלא דקה • אופיר בן שטרית • יעל שושנה כהן • סיון בהנם • צליל קליפי • ניב דמירל • שיראל ביתן • אוהד ריין • דנה ליקוורניק • אורטל אופק • מורן מגל • גילי ארגוב • בניה ברבי • אלנתן שלום • הדר עטרי |
| ערכים קשורים | ג'ון דה מול (יוצר התוכנית) |

| כוכב נולד (2003–2012) |
| --- |
| מנחה | צביקה הדר |
| זוכים | נינט טייב • הראל מויאל • יהודה סעדו • ג'קו אייזנברג • בועז מעודה • ישראל בר-און • רוני דלומי • דיאנה גולבי • חגית יאסו • אור טרגן |
| מעפילי גמר אחרים | שירי מימון • שי גבסו • הראל סקעת • עדי כהן • מאיה רוטמן • מארינה מקסימיליאן בלומין • לי בירן • מיי פיינגולד • עידן עמדי • דוד לביא • אוהד שרגאי • איטן גרינברג |
| מתמודדים בולטים נוספים | כברה קסאי • אלון ליטבק • לירון לב • מיקה שדה • שירלי לילו • ליטל גבאי • מיכל רשף • הדר עוזרי • אסף אברבוך • ניצן קייקוב • אבי מאיר וענונו • עמרי רוטברד • מיכאל עינב • רועי ארז • נעמה שטרית • לבנת בן-חמו • עמיר חדד • מורן אהרוני • קנדוג • ענת אסתר חיטמן • דנה ליקוורניק • דניאל בן-חיים • חן אהרוני • מרים טוקאן • עדי אולמנסקי • אתי ביטון • איה זהבי פייגלין • לירן דנינו • עומר אדם • חובי סטאר • מורן מזוז • אדיר גץ • אבי בן אבו • אדר גולד • רוני גינוסר • נעמה כהן • תמר יהלומי |
| ערכים קשורים | טדי יזמות והפקות (חברת הפקה) |
| תוכנית אם, תוכניות בת ותוכנית המשך | לא נפסיק לשיר • נולד לרקוד • לא נפסיק לרקוד • בית ספר למוסיקה • הכוכב הבא |
| שופטים | צדי צרפתי • ריקי גל • פבלו רוזנברג • מרגלית צנעני • גל אוחובסקי • דנה אינטרנשיונל • מירי מסיקה • צביקה פיק • גידי גוב • יאיר ניצני • משה פרץ |


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007304685605171
* BnF: cb165426611 (data)
* GND: 1061680827
* ISNI: 0000 0003 5635 314X
* LCCN: no2012134109
* MusicBrainz: 808abb20-772c-4223-b18d-25ea004a0c37
* VIAF: 187349060
* WorldCat: lccn-no2012134109

 |